కట్టమంచి రామలింగారెడ్డి
రామలింగారెడ్డి చిత్తూరు జిల్లా కట్టమంచి గ్రామంలో 1880 డిసెంబరు 10న జన్మించాడు. చిత్తూరు - తిరుపతి మార్గంలో ఇది ఒక చిన్న పల్లె. సుబ్రహ్మణ్యంరెడ్డి, నారాయణమ్మ దంపతులకు ఇతడు మూడో సంతానం. సుబ్రహ్మణ్యంరెడ్డి సోదరుడు పెద్దరామస్వామిరెడ్డి రామలింగారెడ్డిని దత్త పుత్రుడుగా స్వీకరించాడు.
తాళ్ళూరి రామానుజస్వామి
తాళ్ళూరి రామానుజస్వామి 1920 ప్రాంతాలలో ఖమ్మం జిల్లాలో జన్మించాడు. హీరాలాల్ మోరియా, కవిరాజ మూర్తి, దాశరథి కృష్ణమాచార్య, డి.రామలింగం, జమలాపురం కేశవరావు మొదలైన మిత్రుల ప్రభావంతో సాహిత్య, రాజకీయ రంగాలలో పనిచేశాడు. హైదరాబాద్ స్టేట్ కాంగ్రెస్ తరఫున సారథి అనే పత్రికను విజయవాడ నుండి స్వీయ సంపాదకత్వంలో నడిపాడు.